מרכז השלטון המקומי בישראל . מינויים - המועצה המקומית גדרה משרד מבקר המדינה העיר למועצה על שלא נמצא ברשותה שאלון לאיתור חשש לניגוד עניינים שהיועץ החיצוני לתכנון אסטרטגי היה אמור למלא, דבר שהוא בעל משנה חשיבות מאחר שהיועץ אינו עובד הרשות אלא משמש נותן שירותים חיצוני. התובע העירוני של המועצה היה יועץ משפטי של תאגיד אשר לראש המועצה היו בו מניות לפני היבחרו לתפקיד ראש המועצה. במהלך ישיבת המליאה שבה אושר המינוי, קודם להכרעה בנושא, אף דיבר ראש המועצה בשבחו של המועמד וציין כי לאור היכרותם המוקדמת הוא יודע "שהוא יכול לתת מענה". כאמור, לא הוצגו לפני חברי המועצה נתונים כלשהם על המועמד, ניסיונו, הכשרתו וכישוריו, דבר שהוא פגום. מאחר שלראש המועצה הייתה היכרות מוקדמת וזיקה למועמד לתפקיד התובע, היה עליו להצהיר לפני היועץ המשפטי למועצה על היכרותו עם המועמד לתפקיד ועל הזיקה ביניהם, ולקבל הנחיות כיצד לנהוג בעניין, אולם הוא לא עשה זאת. ההיכרות המוקדמת עם ראש המועצה עלולה לפגוע בעצמאותו ובאי-תלותו של התובע. זאת ועוד, משרד מבקר המדינה העיר לראש המועצה כי אי -מסירה של פרטים מהותיים בנוגע למועמד לתפקיד במועצה - ובכלל זה ניסיונו, הכשרתו ואף שמו של המועמד - עלולה לפגוע בשיקול דעתם של מקבלי ההחלטה, חומ רה מיוחדת יש בעובדה שמדובר בתפקיד חשוב כתובע עירוני. משרד מבקר המדינה העיר למועצה על שלא נמצא ברשותה שאלון לאיתור חשש לניגוד עניינים שהיועץ המשפטי אמור היה למלא, דבר שהוא בעל משנה חשיבות מאחר שהיועץ אינו עובד הרשות אלא נותן שירותים חיצוני. משרד מבקר המדינה העיר לראש המועצה כי משהביא את ההחלטה לדיון לפני מליאת המועצה, היה עליו להביא לפני חבריה את כל המידע הנחוץ לשם קבלת החלטה מושכלת. בכך שלא מסר לחברי המועצה פרטים מהותיים לגבי היועץ המשפטי ובכלל זה את קורות חייו ומידע על ניסיונו המקצועי, נפגע תהליך קבלת ההחלטות, משום שלחברי המועצה לא היה בסיס להחליט אם המועמד מתאים לתפקיד ואם יש לו הכישורים הדרושים. להחלטה מעין זו מ שנה חשיבות מאחר שהיועץ המשפטי החיצוני של המועצה הוא היועץ המשפטי שלה ואין לה יועץ משפטי שהוא עובד המועצה. משרד מבקר המדי נה העיר לראש המועצה כי בתכתובת הדואר האלקטרוני ששלחה פעילה במטה הבחירות של ראש המועצה אל מועמד א' בבקשה להעיר הערותיו למכתב תעמולה מטעם ראש המועצה לקראת הבחירות לראשות המועצה, ובתשובה שנתקבלה ממנו, יש בה משום זיקה. זיקה זו מעלה חשש שראש המועצה היה בניגוד ע ניינים במילוי תפקידו בוועדת הבחינה בה התמודד לאחר מכן מועמד זה לתפקיד גזבר המועצה. לכן, כאמור לעיל, ראוי היה כי יצהיר על זיקה זו למועמד, לפני היועץ המשפטי למועצה ולפעול בהתאם להנחיותיו. משרד מבקר המדינה העיר למועצה כי בחירתה של מועמדת א' לתפקיד הרכז נעשתה שלא כדין, כיוון שהיא לא עמדה באחד מתנאי הסף לתפקיד, וכי היה על המועצה לפסול את המכרז ולפרסם מכרז פומבי חדש, בהתאם לצווים ולנהלים. משרד מבקר המ דינה העיר למשרד הפנים על כך שמחוז מרכז של המשרד לא נימק את סירובו לאשר את נחיצות המשרה, אף שלפי חוזר מנכ"ל משרד הפנים ממאי 2003 יש לנמק אי-אישור נחיצות משרה. משרד מבקר המדינה העיר לראש המועצה כי בהיותו עובד ציבור אסור היה לו להימצא במצב המעורר חשש לניגוד עניינים. על פי כללי מינהל תקין, ראוי היה כי יצהיר על זיקתו למועמדת לפני היועץ המשפטי למועצה ויבקש הנחיות כיצד לנהוג בסוגיה זו, דבר שלא עשה. לדעת משרד מבקר המדינה, השתתפותה של מועמדת א' במערכת הבחירות של ראש המועצה במסגרת חוברת התעמולה שכללה את תמונותיה עם ראש המועצה ואחרים ובהם חברי סיעתו, מצביעה על זיקה בינה ובין ראש המועצה. לכן, כאמור לעיל, על ראש המועצה היה להצהיר על זיקה זו. משרד מבקר המדינה העיר למועצה כי במינוי מנהלת המוקד העירוני ללא מכרז היא פגעה בעקרון השוויון. לדעת משרד מבקר המדינה, על המועצה לפרסם מכרז לתפקיד לאלתר. משרד מבקר המדינה העיר למועצה כי היה עליה לפרט בחוזה עם היועץ את מהות תפקידו, את הגדרת התפקיד ואת הפעולות שעל היועץ לבצע. בהיעדר פירוט כאמור לא ניתן ללמוד מהחוזה אם אמנם מדובר בעבודה מקצועית הדורשת ידע ומומחיות מיוחדים ולחלופין יחסי אמון מיוחדים המאפשרים התקשרות בפטור ממכרז. מן הראוי היה שהמועצה תפנה ליועץ המשפטי שלה כדי שיחווה את דעתו אם העסקתו של היועץ לתכנון אסטרטגי טעונה מכרז. לדעת משרד מבקר המדינה, במצב הדברים המתואר עולה חשש כי השימוש שעשתה המועצה בסעיף הפטור ממכרז לא היה ראוי. . משרד מבקר המדינה העיר לראש המועצה כי בהיותו עובד ציבור אסור היה לו להימצא במצב המעורר חשש לניגוד עניינים, ועל פי כללי מינהל תקין, ראוי היה כי יצהיר על זיקתו למועמד למשרה לפני היועץ המשפטי למועצה21 .ויבקש הנחיות כיצד לנהוג בסוגיה זו .משרד מבקר המדינה העיר למועצה כי אין לקבל גישה זו שלפיה לא חלה חובה לפרט את מהות ההתקשרות. כללי מינהל תקין מחייבים פירוט מלא של תפקידיו של כל גורם שרשות מקומית מתקשרת עימו, כדי למנ וע חילוקי דעות בין הצדדים ופגיעה במהלך העבודה התקין של המועצה. משרד מבקר המדינה מדגיש לפני משרד הפנים כי מינוי היועץ החיצוני לתכנון אסטרטגי במועצה ממחיש את הנחיצות שבעדכון קובץ ניתוח עיסוקים ואת חשיבות עדכונו (בעניין זה ראו לעיל). משרד מבקר המדינה העיר למועצה על החומרה שבה עסקת דובר ללא ביצוע מכרז, וממילא ללא אישור מליאת המועצה, ואף ללא אישור נחיצות משרה מטעם משרד הפנים שסירב כבר בשנת 2008 לבקשת המועצה לאשר את נחיצותו של תפקיד זה. נוסף על כך, מינוי הדובר ללא מכרז מחטיא את התכליות המרכזיות שבבסיס הליך המכרז, שאותן צריכה להבטיח הרשות המקומית: בחירת המועמד המתאים ביותר תוך שמירה על עקרון השוויון. על המועצה ועל ראש המועצה להקפיד לקיים את הליכי קבלת העובדים לשורותיה כדין לפי החוקים, הצווים, ההנחיות וההוראות שנקבעו בעניין זה, ולפי עקרונות מינהל תקין ועקרון שוויון ההזדמנויות בין המועמדים. על משרד הפנים לבחון את הליקויים שהועלו בדוח זה, להעמיד את המועצה על חומרתם ולעקוב אחר האופן שבו תפעל לתיקונם על מנת להבטיח את תפקודה התקין והראוי. .דוח זה חושף תפקוד לקוי של המועצה המקומית גדרה בכל הנוגע להליך איוש חלק מהתפקידים של עובדי המועצה. בהליכי האיוש ה יו חריגות ניכרות מהוראות הדין ומהנהלים, ובהן: העסקת עובדים ללא קבלת אישור ממשרד הפנים בדבר נחיצות משרתם ומינויים לתפקידים במועצה - מהם תפקידים בכירים - בהליכים לקויים. לדעת משרד מבקר המדינה, פרסום תמונותיו של עורך דין א' בחוברת התעמולה של ראש המועצה שפורסמה לקראת מערכת הבחירות בנובמבר 2008 ,"מלמדת על פעילות החורגת מ"גילוי עניין בבחירות שלא כטענת ראש המועצה. גם בחירתו על אף שכישוריו וניסיונו לא הובאו כלל לפני חברי המועצה מחזקת את הצורך בהקפדה על עקרונות של שקיפות ומסירת מידע מלא דבר שלא נעשה. תפקיד היועץ המשפטי הוא תפקיד חשוב, והוא משמש אחד משומרי הסף ברשות, ומכאן שחשוב להציג את מלוא המידע על המועמד כדי שייבחר האדם המתאים לתפקיד. בהתקשרותה של המועצה עם יועץ חיצוני לתכנון אסטרטגי, שהגדירה אותו לאחר מכן גם כדובר, היא גם עקפה את הנחיות משרד הפנים ולפיהן את תפקיד דובר מועצה יאייש עובד הרשות המקומית. משרד מבקר המדינה העיר למשרד הפנים, כי משגילה את דעתו בחוזר מנכ"ל שיש צורך בהסדרת אופן מינויו של יועץ משפטי חיצוני קבוע לרשות המקומית שאינה חייבת למנות יועץ משפטי שהוא עובד הרשות, מן הראוי להכניס הוראות אלה לתוקף. לדעת משרד מבקר המדינה, מן הראוי שדרישות הניסיון ממועמד לתפקיד יועץ משפטי חיצוני קבוע יהיו דרישות הניסיון שקבע משרד הפנים לגבי יועצים משפטיים שהם עובדי הרשות. דרישו ת אלה אמורות להבטיח בחירת יועץ משפטי מוכשר, מנוסה ובקיא בדינים הרלוונטיים. גם מן הטעם הזה על משרד הפנים להחיש את הטיפול בנוהל שכולל הסדרה מפורשת של עניין זה. .משרד מבקר המדינה רואה חשיבות בפרסום קובץ ניתוח עיסוקים מעודכן. על משרד הפנים להשלים בהקדם את עדכונו של הקובץ, על מנת להתאימו כנדרש לתקופה הנוכחית. משרד מבקר המדינה העיר למועצה כי איושן של משרות בלא אישור לנחיצות המשרה של משרד הפנים הוא בבחינת מחדל. קבלת עובדים רבים למועצה ללא מכרז כנדרש היא הפרה ש ל החובות שנקבעו בדין ובחוזרים של מנכ"ל משרד הפנים בעניין קבלת עובדים, והיא אינה עולה בקנה אחד עם עקרון השוויון ועם סדרי מינהל תקין.
משרד מבקר המדינה מדגיש לפני המועצה כי טענתה בדבר נכונותה לתת מענה ולמסור פרטים מהותיים, כדבריה, אינה מתיישבת עם הימנעותה ממסירת קורות חייו של היועץ לחבר המליאה. על המועצה היה לדאוג למסירת פרטים באופן מדויק ומהימן לחברי המליאה; הצגת היועץ המשפטי לפני מליאת המועצה אינה תחליף להצגת קורות חייו וכל מסמך אחר הנוגע אליו.